21. ΑΝΑΓΚ.ΝΟΜΟΣ υπ’ αριθ. 2671 της 23/26 Νοεμ. 1940 Περί τροποποιήσεως και συμπληρώσεως διατάξεών τινων περί Ταχυδρομικής Ανταποκρίσεως Εσωτερικού κλπ. Άρθρ.1.-(Ορίζονται τα τέλη των εγγράφων υποθέσεων εσωτερικού). Άρθρ.11.-(Αντικαθίσταται το άρθρ. 6 του Α.Ν. 2114/1939). Άρθρ.2.-1.(Ορίζεται το τέλος των δειγμάτων εμπορευμάτων εσωτερικού). 2.Το ανώτατον βάρος των δειγμάτων ορίζεται εις 500 γραμμάρια, αι δε διαστάσεις αυτών ως αι των επιστολών εσωτερικού. Άρθρ.3.-1.Το τέλος των συνηνωμένων αντικειμένων υπολογίζεται επί του συνολικού βάρους κατά το τιμολόγιον μεν των εγγράφων υποθέσεων, αν η δέσμη περιλαμβάνη και τοιαύτα έγγραφα, κατά το τιμολόγιον δε των δειγμάτων, αν περιλαμβάνη δείγματα και έντυπα. 2.Το τέλος δέσμης περιεχούσης έντυπα ανήκοντα εις διαφόρους τιμολογιακάς κατηγορίας, υπολογίζεται επί του συνολικού βάρους αυτής κατά το τιμολόγιον του εκ των εντύπων τούτων ανήκοντος εις την μεγαλυτέραν τιμολογιακήν κατηγορίαν. Άρθρ.4.-(Ορίζονται τα τέλη εγκυκλίων, εντύπων κλπ. Περί τούτων βλ. κατωτέρω τας ισχυούσας διατάξεις). Άρθρ.5.-1.Η Ταχυδρομική Υπηρεσία δύναται να επιδίδη επί υπογραφή λ/σμούς επιχειρήσεων προς τους πελάτας αυτών, επί καταβολή τέλους δραχμών τριών δι’ έκαστον λ/σμόν. 2.Τα της επιδόσεως, διαχειρίσεως και όρων παραδοχής των τοιούτων λ/σμών ορίζονται δι’ αποφάσεως του Υπουργού της Συγκοινωνίας. 22.Γ.α.19-21 Ταχυδρομική Ανταπόκριση Άρθρ.6.-1.Βιβλία και πάσης φύσεως δημοσιεύματα των Δημοσίων Υπηρεσιών, δια τα οποία εισπράττονται συνδρομαί ή άλλοι χρηματικοί πόροι, δεν απαλλάσσονται της καταβολής ταχυδρομικών τελών, εξαιρέσει ωρισμένων υπηρεσιακών εκδόσεων, καθοριζομένων δια κοινής αποφάσεως των Υπουργών Συγκοινωνίας και Οικονομικών. 2.Αλληλογραφία Δημοσίων Αρχών, μη προοριζομένη δια Δημοσίας, Δημοτικάς, Κοινοτικάς Αρχάς, Νομικά Πρόσωπα Δημοσίου ή δημόσια όργανα, ταχυδρομείται επί πιστώσει, εφ’ όσον διαβιβάζεται εντός ανοικτών φακέλλων, άλλως επιδίδεται εις τον παραλήπτην μόνον επί καταβολή του συνήθους ταχυδρομικού τέλους. 3.(Αφορά αλληλογραφίαν της ήδη καταργηθείσης Ε.Ο.Ν.). Άρθρ.7.-1.Από 1 Δεκεμβρίου ε.έ. καταργούνται πάσαι αι διατάξεις αι προβλέπουσαι ταχυδρομικήν ατέλειαν υπέρ Νομικών Προσώπων και Οργανισμών οιωνδήποτε. 2.Ταχυδρομείται κατ’ εξαίρεσιν επί πιστώσει η συνήθης υπηρεσιακή αλληλογραφία των Δημοτικών και Κοινοτικών Αρχών, η προοριζομένη δια Δημοσίας, Δημοτικάς και Κοινοτικάς Αρχάς ή τα κατά τόπους παραρτήματα αυτών. 3.Η συνήθης αλληλογραφία των Υπουργών και Υφυπουργών απαλλάσσεται παντός ταχυδρομικού τέλους εν τω εσωτερικώ του Κράτους. Της αυτής ταχυδρομικής ατελείας απολαμβάνει και η υπηρεσιακή αλληλογραφία του Ιδιαιτέρου Γραφείου του Προέδρου της Κυβερνήσεως και των υπασπιστών αυτού. Δι’ αποφάσεως του επί της Συγκοινωνίας Υπουργού καθορισθήσονται αι εξωτερικαί ενδείξεις, τας οποίας πρέπει να φέρη η ως άνω αλληλογραφία. Άρθρ.8.-Δια Δ/των εκδιδομένων προτάσει των Υπουργών Συγκοινωνίας και οικονομικών, δύναται να χορηγήται έκπτωσις μέχρι 50% επί των συνήθων ταχυδρομικών τελών, δια την αλληλογραφίαν Νομικών Προσώπων και Εθνοφελών Οργανισμών. Άρθρ.9.-10.(Αφορώντα την Υπηρεσίαν αυτοκινήτων του Κεντρικού Ηλεκτρομηχανικού Εργοστασίου Τ.Τ.Τ. και την Τεχνικήν Δ/νσιν Τ.Τ.Τ. έπαυσαν ισχύοντα μετά την ίδρυσιν του Ο.Τ.Ε.). 